Υπηρεσία Ενημερώσεως Ενόπλων Δυνάμεων

Η Υπηρεσία Ενημερώσεως Ενόπλων Δυνάμεων (Υ.ΕΝ.Ε.Δ.) ήταν ραδιοτηλεοπτικός σταθμός των Ενόπλων Δυνάμεων που υπαγόταν στην ευθύνη της Γεωγραφικής Υπηρεσίας Στρατού, και το δεύτερο τηλεοπτικό κανάλι που ξεκίνησε στην Ελλάδα. Η πρώτη του εκπομπή έγινε στις 27 Φεβρουαρίου του 1966, τέσσερις μέρες μετά την έναρξη των τηλεοπτικών εκπομπών του Εθνικού Ιδρύματος Ραδιοφωνίας (ΕΙΡ) και αρχικά ως Τηλεόρασις Ενόπλων Δυνάμεων.

Η Υ.ΕΝ.Ε.Δ. ήταν το τρίτο τηλεοπτικό κανάλι που εξέπεμψε τηλεοπτικό πρόγραμμα στην Ελλάδα (το πρώτο ήταν ο Σταθμός Τηλεοράσεως της ΔΕΗ και το δεύτερο ήταν το κανάλι του ΕΙΡ). Η πρώτη εκπομπή που μεταδόθηκε εκείνη την ημέρα από την Υ.ΕΝ.Ε.Δ. ήταν το ντοκιμαντέρ "Κέρκυρα". Η Υ.ΕΝ.Ε.Δ. το πρώτο διάστημα της λειτουργίας ήταν γνωστή και ως "Κανάλι 10 (ή Δίαυλος 10)", λόγω της συχνότητας από την οποία εξέπεμπε. Λίγα χρόνια αργότερα, μεταφέρθηκε στην συχνότητα 5 VHF (εκπομπή από Πάρνηθα) και αναφερόταν "Κανάλι 5".

Στις 14 Νοεμβρίου 1970 με το υπ' αριθμόν 722/70 νομοθετικό διάταγμα της χούντας, συστάθηκε η Υ.ΕΝ.Ε.Δ. η οποία ανέλαβε τον τηλεοπτικό σταθμό με το νέο όνομα ενώ παράλληλα κατείχε και ραδιοφωνικούς σταθμούς. Την 1η Οκτωβρίου 1982, με το νόμο 1288 η Υ.ΕΝ.Ε.Δ. αποστρατιωτικοποιήθηκε και υπήχθη στο Υπουργείο Προεδρίας μετονομαζόμενη σε ΕΡΤ2.

Λογότυπα

Παραπομπές

Εξωτερικοί σύνδεσμοι
Το σήμα του σταθμού

Μέσα Μαζικής Ενημέρωσης της Αθήνας
Ελληνικές Ένοπλες Δυνάμεις
Πρώην ελληνικοί τηλεοπτικοί σταθμοί
Δημόσιοι φορείς ραδιοτηλεόρασης στην Ελλάδα
Δημόσιοι φορείς τηλεόρασης στην Ελλάδα
Τηλεοπτικά κανάλια και σταθμοί οι οποίοι έκλεισαν το 1982 
Τηλεοπτικά κανάλια και σταθμοί οι οποίοι ιδρύθηκαν το 1970
Χούντα των Συνταγματαρχών